بدات كاتاكل و غير سالات العشا جمعات الطبلة مع مروى و غسلات يديها و سنانها و مشات لبيتها تخشات فبلاصتها ... قلبها باقي كايفرفر من الهضرة ديال ادم و كاتحس بالدنيا بدات كاضحك لها ، تفكرات داوود و التهديد ديالو هي عارفاه ماساهلش داكشي علاش خاصها ماتخليهش يشك لايصدق مجري لها على العريس و يخليها كاتندب على زهرها داكشي علاش فكرات مزيااان باش تحاول تحيد الشك ديال داوود من جهة ادم و حتى البنات ماغاتقول لهم والو باش تتفادى شي مفاجئة غير مرغوب فيها ... راه المستقبل هدا ماشي اللعب و حتى حاجة ماضامنة لها ماتمشيش شي وحدة توصلها لصابرين لي بدورها توصلها لداوود ... فكرات تقولها غير لخديجة لي من ديما كاتوقف معاها ... خلات حتى يصبح ويفتح و تعاود ليها .. شوية صونا عليها داوود ... جاوباتو و تكات